**Պարզաբանումներ որակավորման հայտեր փաստաթղթին, որը հրապարակվել է 2024 թվականի մարտի 12-ին**

**Մարտի 27, 2024**

1. Հավելված 6, գլուխ 1.1.-ի ռեզիդենտ իրավաբանական անձինք (կոնսորցիումի անդամ չհանդիսացող), Ե կետը մեկնաբանվում է հետևյալ կերպ․

Հայաստանի իրավաբանական անձանց պետական ռեգիստրի գործակալության կողմից տրամադրված վկայական՝ տրված որակավորման հայտը ներկայացնելուց ոչ շուտ, քան երեսուն (30) օր առաջ:

1. Հավելված 6, գլուխ 1.2.-ի ոչ ռեզիդենտ իրավաբանական անձինք (կոնսորցիումի անդամ չեն), Ֆ կետը մեկնաբանվում է հետևյալ կերպ․

Հիմնադրման վկայականի կամ համարժեք փաստաթղթի պատճենը (օրինակ՝ քաղվածք ձեռնարկատիրական կամ առևտրային գրանցամատյանից) որևէ Պաշտոնական Լեզվով, տրված որակավորման հայտը ներկայացնելուց ոչ շուտ, քան երեսուն (30) օր առաջ: Եթե նշված փաստաթուղթն ի սկզբանե պատրաստվել (հրատարակվել) է օտար լեզվով (Պաշտոնական Լեզուներից բացի), ապա դրա համապատասխան պատճենը տրամադրվում է բնօրինակի լեզվով՝ պաշտոնական լեզուներից որևէ մեկի թարգմանության հետ միասին:

1. Հավելված 6, Գլուխ 1.3.-ի կոնսորցիումներ, Ե և Հ կետերը մեկնաբանվում է հետևյալ կերպ․

(Ե) Կոնսորցիումի յուրաքանչյուր ոչ ռեզիդենտ անդամի հիմնադրման վկայականի կամ համարժեք փաստաթղթի պատճենը (օրինակ՝ քաղվածք ձեռնարկատիրական կամ առևտրային ռեգիստրից)՝ որևէ Պաշտոնական Լեզվով, տրված որակավորման հայտը ներկայացնելուց ոչ շուտ, քան երեսուն (30) օր առաջ։ Եթե սույն փաստաթուղթն ի սկզբանե պատրաստվել է (հրատարակվել է) օտար լեզվով (Պաշտոնական Լեզուներից բացի), ապա դրա համապատասխան պատճենը տրամադրվում է բնօրինակի լեզվով՝ պաշտոնական լեզուներից որևէ մեկի թարգմանության հետ միասին:

1. (Հ) Ռեզիդենտ կոնսորցիումի յուրաքանչյուր անդամի Հայաստանի իրավաբանական անձանց պետական ռեգիստրի գործակալության կողմից տրամադրված տեղեկանք՝ տրված որակավորման հայտը ներկայացնելուց ոչ շուտ, քան երեսուն (30) օր առաջ։
2. Հավելված 6, Գլուխ 1.3.-ի կոնսորցիումներ, (ժ) կետը մեկնաբանվում է հետևյալ կերպ․

Կոնսորցիումի Համաձայնագրի բնօրինակը կամ պաշտոնական լեզուներից որևէ մեկի կոնսորցիումի համաձայնագրի պատշաճ նոտարական վավերացված պատճենը պետք է պարունակի (առնվազն) հետևյալ դրույթները․

* առաջատար անդամի և առաջատար անդամի իրավասության մասին նշում՝ ներկայացնելու կոնսորցիումի բոլոր անդամներին ընտրության ընթացակարգին վերաբերող բոլոր հարցերի մասին, ներառյալ կոնսորցիումի անունից որակավորման հայտի ներկայացումը։
* կոնսորցիումի մյուս անդամների հանձնարարությունը և կոնսորցիումի յուրաքանչյուր անդամի պարտավորությունը՝ համատեղ համագործակցել կոնսորցիումի մյուս անդամների հետ՝ կապված ընտրության ընթացակարգին կոնսորցիումի մասնակցության հետ։ Իսկ եթե կոնսորցիումը ճանաչվի ընթացակարգի հաղթող, համատեղ իրականացնել նախագիծը և պահպանել համաձայնագրի պայմանները։
* կոնսորցիումի յուրաքանչյուր անդամի մասնակցության բաժնեմասը ապագա նախագծային ընկերությունում՝ հաշվի առնելով որակավորման հարցման 2.1.3 և 2.4 կետերով սահմանված պահանջները։